पाएं अपने शहर की ताज़ा ख़बरें और फ्री ई-पेपरडाउनलोड करें
क्राइम ब्रांच ने सांवेर पुलिस के साथ मिलकर रेमडेसिविर इंजेक्शन की कालाबाजारी करने वाले तीन आरोपियों को पकड़ा है। आरोपियों के पास से दो इंजेक्शन मिले हैं। मुख्य आरोपी ने ढाई लाख रुपए में 10 इंजेक्शन खरीदना स्वीकार किया है। उन्होंने 6 इंजेक्शन उपयोग कर लिए, जबकि दो इंजेक्शन साथी को बेच दिए। वहीं, साथी ने भी इन्हें 40-40 हजार रुपए में बेच दिया। दोनों इंजेक्शन लैब टेक्नीशियन साथी की मदद से मोटी कीमत पर बेचने की फिराक में थे। अब तक आरोपी 30 से ज्यादा इंजेक्शन बेच चुके हैं।
क्राइम ब्रांच काे सूचना मिली थी, क्षेत्र में कुडाना फाटा वाइन शाॅप चौराहे के आसपास सफेद रंग की बिना नंबर की कार में तीन लड़के रेमडेसिविर इंजेक्शन काे बेचने की फिराक में हैं। इस पर टीम रवाना की गई। टीम ने सांवेर पुलिस के साथ उक्त जगह घेराबंदी की। कार चालक ने अपना नाम हैदर अली बताया। वहीं, साथ बैठे दो अन्य व्यक्तियों की पहचान वसीम और अशरद के रूप में हुई। पुलिस ने तलाशी ली, तो उनके कब्जे से दो रेमडेसिविर मिले। इसके अलावा तीन मोबाइल और 1100 रुपए नकद भी बरामद हुए। रेमडेसिविर से जुड़े दस्तावेज आरोपी नहीं दिखा पाए।
वसीम ने पूछताछ में बताया, उसने किसी कछालिया वाले से 10 रेमडेसिविर इंजेक्शन 2 लाख 50 हजार रुपए में खरीदे थे। जिसमें से 6 इंजेक्शन उपयोग कर लिए थे। वहीं, 4 में से 2 हैदर अली को 30 हजार रुपए प्रति नग के हिसाब से ब्लैक में बेच दिए थे। इसके अलावा, 2 इंजेक्शन गांव के ही अशरद खान (कंपाउडर लैब टेक्नीशियन) के जरिए बेचने के लिए सोशल मीडिया में कई लोगों से संपर्क किया था। इन लोगों ने मोल-भाव चल रहा था। हैदर अली ने पूछताछ में बताया कि वह वसीम से 2 इंजेक्शन लेकर 40 हजार रुपए नग के हिसाब से अन्य कोविड पाॅजिटिव मरीजों के परिजनों को बेच चुका है। सभी ने अब तक 30 से अधिक इंजेक्शन बेचना स्वीकारा है।
इन्हें किया गिरफ्तार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn